stanford-oval/wikipedia huggingface dataset:
סמוצ'י חייב למות (סרט, 2002)
הפקה > צילומים

צילומי הסרט החלו בחודש ינואר, 2001. הסרט צולם באתרים מוכרים בניו-יורק כגון כיכר טיימס, קוני איילנד, אפר וסט סייד, ורחוב "דואן" במנהטן תחתית. צילום קצר של המגדל הצפוני במרכז הסחר העולמי מוצג בסצנה שבה רנדולף רוקד על הספסל הקטן בפארק ברחוב "דואן". בסרט "מאחורי הקלעים", דה ויטו הצהיר שזהו השוט היחידי שבו המגדל מופיע. לא נעשו שינויים בסרט לאחר פיגועי 11 בספטמבר. הפקת הסרט עברה לקנדה באביב 2001. הסצנות שנערכו באולפני "קידנט" צולמו במקומות שונים בטורונטו. בסצנות ההחלקה הקרח של סמוצ'י ורנדולף נעשה שימוש בכפיל פעלולים עבור ויליאמס, שלא נכח בעצמו בסצנה. הצילומים הסתיימו בחודש מאי 2001.
הפצה ביתית

הסרט הופץ על גבי קלטות וידאו ותקליטורי DVD ב-17 בספטמבר, 2002.
ביקורות

באתר Rotten Tomatoes הסרט קיבל ציון של 42% טריות וציון ממוצע של 6.6/10 על סמך 120 ביקורות.
האתר Metacritic העניק לסרט ציון של 38/100 על סמך 30 ביקורות.
מועמדויות

השחקן רובין ויליאמס היה מועמד לפרס "פטל הזהב" על משחקו בסרט, אך הפסיד לשחקן היידן כריסטנסן על תפקידו בסרט "מלחמת הכוכבים - פרק 2: מתקפת המשובטים".
הערות שוליים

↑  Ten Years Ago: Death to Smoochy, 10 Years Ago: Films in Retrospective, ‏2012-03-23 (באנגלית)
↑  Jeremy Stahl, Robin Williams’ Best Bad Movie, Slate Magazine, ‏2014-08-12 (באנגלית)
↑  Jorge Solis, 'Death to Smoochy' was Robin Williams most underrated movie and these critics agree, Newsweek, ‏2020-08-11 (באנגלית)
↑  World Trade Center in Death To Smoochy (2002) (2nd Version), נבדק ב-2022-09-09
↑  Death to Smoochy (באנגלית), נבדק ב-2022-09-08
↑  Death to Smoochy, נבדק ב-2022-09-08
↑  Razzies.com - Home of the Golden Raspberry Award Foundation, web.archive.org, ‏2003-04-01
סקוט הנדרסון

| --- | --- |
אין תמונה חופשית
 לידה:  3 בפברואר 2004 (בן 20) מרייטה, ארצות הברית 
 גובה:  1.91 מטרים
 דראפט:  בחירה שלישית, 2023 פורטלנד טרייל בלייזרס
 קבוצות כשחקן
 2021–2023 2023–:  ג'י ליג איגנייט פורטלנד טרייל בלייזרס
 
סטרלינג "סקוט" הנדרסון (באנגלית: Sterling "Scoot" Henderson; נולד ב-3 בפברואר 2004) הוא כדורסלן אמריקאי המשחק בעמדת הרכז בפורטלנד טרייל בלייזרס מליגת ה-NBA.
קריירה בתיכון

הנדרסון שיחק כדורסל בבית הספר התיכון קרלטון ג'יי קל בעיר הולדתו מרייטה, ג'ורג'יה. כסופומור הוא נבחר לשחקן השנה בדרג 5A לאחר שהוביל את קבוצתו לחצי גמר אליפות המדינה. ב-17 בפברואר 2020 הוא קלע שיא קריירה של 49 נקודות מול תיכון מילר גרוב. בתור ג'וניור העמיד הנדרסון ממוצעים של 32 נקודות, שבעה ריבאונדים ושישה אסיסטים למשחק, ועזר לקבוצתו להגיע לגמר אליפות המדינה. הוא זכה בתואר שחקן השנה בדרג 6A.
הנדרסון דורג עם חמישה כוכבים בכל שלושת אתרי ספורט המכללות המובילים בארצות הברית, והיה אחד מהרכזים בדירוג הגבוה ביותר ב-2022. ב-21 במאי 2021 הוא הודיע כי הוא יצטרף לג'י ליג איגנייט מליגת הפיתוח של ה-NBA, שמטרתה פיתוח שחקנים צעירים כתחליף לכדורסל המכללות, ודחה בין היתר הצעות למלגות מאוניברסיטת אובורן, ואוניברסיטת ג'ורג'יה ואוניברסיטת לואיוויל.
קריירה מקצוענית

ב-27 בנובמבר 2021, במשחקו המקצועני השני בלבד, רשם הנדרסון 31 נקודות, 6 ריבאונדים, 5 אסיסטים ו-3 חטיפות ב-28 דקות בלבד בהפסד 110112 לסנטה קרוז ווריורס. הוא סיים את העונה עם ממוצעים של 14 נקודות, 5 ריבאונדים, 3.7 אסיסטים ו-1.7 חטיפות למשחק.
ב-4 באוקטובר 2022 רשם הנדרסון 28 נקודות ו-9 אסיסטים בניצחון 122–115 על מטרופוליטנס 92 הצרפתית, בה שיחק ויקטור ומבניאמה. ב-6 באוקטובר שיחק שוב עם קבוצתו מול מטרופוליטנס הצרפתית אך נפגע בברכו כתוצאה בהתנגשות עם ומבניאמה וירד מהמגרש לאחר ארבע דקות. ומבניאמה והנדרסון נחשבו אז למי שייבחרו בשתי הבחירות הראשונות בדראפט ה-NBA.
קריירה מקצוענית > פורטלנד טרייל בלייזרס

ב-22 ביוני 2023 נבחר הנדרסון במקום השלישי בדראפט ה-NBA ‏2023 על ידי פורטלנד טרייל בלייזרס, ושיחק במדיה משחק אחד בליגת הקיץ של ה-NBA לפני שנפצע. ב-25 באוקטובר הוא רשם את הופעת הבכורה שלו ב-NBA כשרשם 11 נקודות ו-4 אסיסטים בהפסד 111–123 ללוס אנג'לס קליפרס. ב-14 בינואר 2024 הוא קלע שיא קריירה של 33 נקודות לצד 9 אסיסטים ו-7 ריבאונדים בהפסד 116–127 לפיניקס סאנס. ב-29 במרץ הוא רשם את מדד הפלוס מינוס הגרוע בתולדות הליגה עם מינוס 58, בהפסד 82142 למיאמי היט.
סטטיסטיקות הקריירה > בעונה הסדירה של ה-NBA

| עונה | קבוצה | משחקים | חמישייה | דקות |  % מהשדה |  % משלוש |  % מהעונשין | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2023/2024 | פורטלנד | 62 | 32 | 28.5 | 0.385 | 0.325 | 0.819 | 3.1 | 5.4 | 0.8 | 0.2 | 14.0 |
| קריירה | קריירה | 62 | 32 | 28.5 | 0.385 | 0.325 | 0.819 | 3.1 | 5.4 | 0.8 | 0.2 | 14.0 |
הערות שוליים

↑  Kell's Scoota Henderson recognized as Class AAAAA Player of the Year, Marietta Daily Journal, ‏18 במרץ 2020
↑  Scoota Henderson, Male AOW, Marietta Daily Journal, ‏20 בפברואר 2020
1 2  Five-Star Point Guard Scoot Henderson Signs With NBA G League Ignite, ליגת הפיתוח של ה-NBA, ‏21 במאי 2021
↑  Is star recruit Scoota Henderson a Kentucky point guard option for next season?, Lexington Herald Leader, ‏12 באפריל 2021
↑  ג'ונתן אברמס, ‏Scoot Henderson Has Options. At 17, He’s Choosing the G League., New York Times, 21 במאי 2021
↑  ווריורס 112–110 איגנייט, באתר ESPN
↑  פרופיל, באתר ליגת הפיתוח של ה-NBA
↑  אל מול 200 סקאוטים ומנהלי NBA: צפו במופע המדהים של וומבניאמה, באתר וואלה, 5 באוקטובר 2022
↑  יואב מודעי, ‏עידן חדש: ויקטור וומבניאמה נבחר ראשון ע"י הספרס, באתר ערוץ הספורט, 23 ביוני 2023
↑  שלשת ניצחון על הבאזר ללילארד, מינסוטה עצרה את הקליפרס, באתר וואלה, 15 בינואר 2024
↑  Trail Blazers' Henderson posts worst plus-minus in NBA history in loss to Heat, Sportsnet.ca, ‏29 במרץ 2024
Replay (שיר של איאז)

Replay הוא סינגל הבכורה של הזמר איאז. זהו הסינגל הראשון שיצא מאלבום הבכורה של הזמר באותו השם, שיצא בשנת 2009. הסינגל זכה להצלחה רבה. הרמיקס הרשמי כולל את הראפר האמריקאי פלו ריידה.
ביוני 2020, 11 שנים אחרי שיצא, השיר הפך שוב לוויראלי באינטרנט, ויצאו ממים רבים.
רקע כתיבה

השיר נכתב על ידי איאז, ג'יי. אר. רותם, שון קינגסטון, ג'ייסון דירולו וצמד כותבי השירים R. City (אנ'). זה היה השיר השני שדירולו, קינגסטון ורותם כתבו ביחד, הראשון היה סינגל הבכורה של דירולו עצמו, "Whatcha Say".
השיר הופק על ידי ג'יי. אר. רותם.
וידאו קליפ

הקליפ הרשמי מציג את איאז עם אוזניות ומאזין למוזיקה על חוף הים. סצנות שונות אחרות מציגות את איאז שר על רקע דגל איי הבתולה הבריטיים, וחוגג על החוף במהלך הלילה. את הקליפ ביים רוק ג'ייקובס. כמו כן צולם קליפ נוסף, המציג את סצנות החוף באורך מלא עם איאז, בגילומה של הדוגמנית הפנמית אסטליטה קינטרו.
מיקומי שיא

הסינגל הגיע למקום הראשון במצעד הסינגלים הבריטי. הסינגל גם היה בראש המצעדים באוסטרליה, ישראל ושווייץ והגיע לשיא ב-10 מצעדים במדינות רבות, כולל פינלנד, צרפת וארצות הברית. השיר היה לראשונה בבריטניה במקום הראשון ב-10 בינואר 2010, ונמכר ביותר מ-106,000 עותקים בשבוע הראשון שלו, המכירה הגבוהה ביותר בכל מהדורת שנה חדשה מאז מישל מקמאנוס שמכרה 118,000 עותקים של "All This Time" בשבוע המקביל בינואר 2004. זה היה גם הסינגל הראשון של שנות ה-2010 שהגיע למקום הראשון בבריטניה (לא כולל את "Bad Romance" של ליידי גאגא, שהגיע למקום הראשון גם ב-2009). לאחר שבועיים במקום הראשון במצעד הסינגלים הבריטי ושישה שבועות בראש מצעד ה-R&B בבריטניה, "Replay" הוחלף ב-"Fireflies" של Owl City ו-"Rude Boy" של ריהאנה.
בארצות הברית, "Replay" הגיע למקום השני במצעד בילבורד הוט 100 למשך שבוע אחד, אחרי "Tik Tok" של קשה. נכון לדצמבר 2012, "Replay" מכר למעלה מארבעה מיליון עותקים דיגיטליים.
|   ‏‏‏  מצעדים ודירוגים (2009–2010)> מדינה |   ‏‏‏  מצעדים ודירוגים (2009–2010)> מצעד |   ‏‏‏  מצעדים ודירוגים (2009–2010)> מיקום שיא |   ‏‏‏  מצעדים ודירוגים (2009–2010)>  |
| --- | --- | --- | --- |
|  אוסטריה | Ö3 אוסטריה טופ 40‏ | 3 |  |
|  אוסטרליה | מצעד הסינגלים האוסטרלי | 1 |  |
|  איטליה | מצעד הסינגלים האיטלקי | 4 |  |
|  אירלנד | מצעד הסינגלים האירי | 2 |  |
|  ארצות הברית | בילבורד הוט 100 | 2 |  |
|  ארצות הברית | מצעד 40 השירים למבוגרים | 26 |  |
|  ארצות הברית | מצעד 40 שירי המיינסטרים | 1 |  |
|  ארצות הברית | מצעד השירים הקצביים | 1 |  |
|  גרמניה | GfK – טופ 100 | 7 |  |
|  דנמרק | היטליסטן | 20 |  |
|  הולנד | מצעד 40 הסינגלים ההולנדיים | 2 |  |
|  הולנד | סינגל טופ 100 | 8 |  |
|  הממלכה המאוחדת | מצעד הסינגלים הבריטי | 1 |  |
|  ישראל | מדיה פורסט ישראל | 1 |  |
|  נורווגיה | VG-lista | 12 |  |
|  ניו זילנד | המצעד הניו זילנדי הרשמי | 2 |  |
|  סקוטלנד | מצעד הסינגלים הסקוטי | 1 |  |
|  צרפת | SNEP | 7 |  |
|  שוודיה | סוורייטופליסטן | 23 |  |
הערות שוליים

↑  "Gen Z has created its own version of Rick Rolling on TikTok with this classic 2000s banger". Insider.
↑  Paul Grein (28 בדצמבר 2012). "Week Ending Dec. 23, 2012. Songs: Phillips Makes Idol History". Chart Watch. Yahoo Music. נבדק ב-28 בדצמבר 2012. {{cite news}}:  (עזרה)
| --- | --- |
בקרת זהויות :  MusicBrainz work: f4b3b233-90e5-4eaa-b4fa-937a514d8cfe
בית בגליל (2017)

| --- | --- |
 בימוי:  אסף סבן
 הופק בידי:  אסף סבן
 תסריט:  אסף סבן
 עריכה:  נטע בראון
 שחקנים ראשיים:  נועה קולר  אודי רצין  ישי גולן  לאורה ריבלין  גדליה בסר  אוהד קנולר  ג'וי ריגר  צחי הלוי  ורד פלדמן  עירית גדרון  יוסי עטיה  שירי בן-כהן  זאב טנא  נטע שפיגלמן  עומר עציון
 מוזיקה:  אבי מזרחי  אשר גולדשמידט  תומר ישעיהו
 צילום:  דוד רודוי
 מדינה:  ישראל ישראל
 חברת הפקה:  אברא סרטים
 הקרנת בכורה:  ישראל 24 במאי 2018
 משך הקרנה:  80 דקות
 שפת הסרט:  עברית
 סוגה:  סרט דרמה 
 פרסים:  פרס התסריט הטוב ביותר - פסטיבל הסרטים הבינלאומי חיפה 2017
 דף הסרט ב־IMDb
 
בית בגליל הוא סרט דרמה ישראלי משנת 2017. הסרט הוא הסרט הארוך הראשון של הבמאי אסף סבן לאחר מספר סרטים קצרים מוצלחים, כגון "המודדים" (2007) ו"רגילה". ההשראה לסרט הגיעה מאחיו של סבן כשהוא הראה לסבן את השטח שעליו הוא עומד לבנות את ביתו ביישוב הררית. סבן היה אז בתהליכי הכנה לסרט אחר אבל בסופו של דבר החליט לפתח סרט עלילתי על זוג שבונה בית בצפון הארץ במקום. הסרט עוסק בחייהם של זוג, יערה (נועה קולר) וגילי (אודי רצין), והקושי שבא עם בניית חיים משותפים. בנוסף לקולר ורצין, שיחקו בסרט גם שחקנים ידועים אחרים כגון צחי הלוי וג'וי ריגר.
הסרט זכה בפרס התסריט הטוב ביותר בפסטיבל הסרטים הבינלאומי חיפה בשנת 2017 והיה מועמד לפיצ'ר הטוב ביותר בפסטיבל הסרטים של האמבורג בשנת 2018. נועה קולר גם הייתה מועמדת לפרס אופיר בשנת 2017 בקטגוריה של השחקנית הראשית הטובה ביותר.
תקציר העלילה

יערה וגילי הם זוג בשנות השלושים לחייהם. אנחנו פוגשים אותם זמן קצר לפני תחילת הבנייה של ביתם החדש. הם עוזבים את חייהם בעיר הגדולה (תל אביב) בשביל חיים חדשים ביישוב קטן. כאשר הם עוברים על הפרטים האחרונים עם האדריכל שלהם (ישי גולן), הם נשמעים שמחים וצוחקים ביניהם. יום למחרת הם עדיין נראים מאושרים ומערכת היחסים שלהם נראית חזקה – ואז, מתחילה הבנייה של הבית. שם היישוב לא מוזכר אבל ידוע שהיישוב ממוקם בגליל. אחד המאפיינים הכי חשובים של השטח הוא הנוף, אך מהר מאוד הנוף הזה נהרס על ידי דחפורים וכלי בנייה אחרים. עם תחילת הבנייה של הבית, גם מתחילה ההתדרדרות של מערכת היחסים של גילי ויערה. ביום שהבנייה מתחילה גילי מבקש מיערה מעטפה עם כסף בשביל הקבלן אבל זה נראה שיערה איבדה אותה. מתחיל ויכוח בין השניים, אבל הוויכוח הזה יהיה רק הראשון מתוך המון ויכוחים שיתקיימו ביניהם. במהלך הבנייה, ההחלטות הקטנות ויומיומיות שכמעט נראות חסרי-משמעות יקבעו את עתיד מערכת היחסים ביניהם, כי באותו הרגע החלטות לגבי הריצוף או הצבע של הקיר או המיקום של חלון קטן, יראו כמו ההחלטות הכי חשובות בעולם. עם התקדמות העלילה, ניתן להבין שגילי הוא מחזאי לא מצליח ויערה רק סיימה לאחרונה את הלימודים שלה בריפוי בעיסוק. שניהם נמצאים בתחילת דרכם המקצועית. כאשר הבנייה של הבית מתקדמת, כך גם המתח בין יערה וגילי גובר. יערה, עכשיו בהריון, מוכרחה להתמודד עם דמויות מן העבר שלה בין היתר משום שהיישוב שבו הם בונים את ביתם הוא היישוב שבו יערה גדלה. יערה פוגשת את המחנכת שלה לשעבר, ודמויות נוספות מילדותה. יערה גם מבקרת בבית הישן שלה וכך לוקחת את הצופים למסע רגשי שבו כשהיא חוזרת למקום שבו היא גדלה, ובו הוריה חיו ומתו. היישוב הקטן בגליל הוא המקום האחרון שהיא חשבה שאי פעם תחזור אליו. אנשים שונים מהחיים של יערה וגילי מוצאים את דרכם לבית ובתוך כך מספקים הצצות קטנות על הדמויות הראשיות. כל דמות משנה מגלה לקהל משהו חדש וכך מכריחה את הקהל לבנות שוב ושוב את דמויותיהם של גילי ויערה. כל דמות מגיעה בשלב אחר של הבנייה וגם בשלב אחר של מערכת היחסים של גילי ויערה. עם כל עונה שעוברות נראה שמערכת היחסים בין יערה וגילי הולכת ומתדרדרת. כאשר הם מתרחקים אחד מהשני, הם נאלצים לקבל החלטות קשות ונאבקים במחשבות של עצמם על מה יכול היה להיות בעבר או מה ייתכן בעתיד. הפוטנציאל של אהבות חדשות מעורר ספק שהם מתאימים וטובים אחד לשני. המתח מגיע לשיאו לאחר הביקורת האחרונה של המפקח. ברגע הזה, גילי ויערה מבינים שהם איבדו את עצמם ואחד את השני בשנה האחרונה. ככל שהתקדמה בנייתו של הבית כך הלכה והתערערה מערכת היחסים ביניהם. בסוף, הזוג מחליט לא לעבור לגור בבית שגרם כל כך הרבה נזק למערכת היחסים שלהם. הם משכירים את הבית לזוג צעיר ומחליטים לעזוב את הארץ ולצאת לטיול גדול, כדי שיוכלו להתחבר מחדש ולתקן את מה שנהרס בשנה של בניית הבית.
הפקה וצילומים

הצילומים לסרט נערכו במשך שנה ושלושה חודשים. השינויים במזג האוויר ועונות השנה שולבו לתוך הסרט באופן שמוסיף לריאליזם ולאותנטיות שלו. הבית שתועד בסרט הוא הבית האמיתי של אחיו של הבמאי סבן,וזה הבית שהיווה את ההשראה המקורית לסרט. הבמאי מציין שאחד היתרונות של תקופת צילומים ארוכה הוא האפשרות לתת למציאות להיכנס לעולם הבדיוני של הסרט. במובן הזה, הבנייה של הבית הכתיבה את קצב הצילומים. אם הבמאי רצה שהסצנה תתרחש בזמן שמעלים קיר, הוא היה צריך לצלם באותו היום שבו צוות הבנייה העלה את הקיר. זה בניגוד לצילומים רגילים שבהם הבמאי מציב דרישות וצוותי הצילום וההפקה נדרשים לעמוד בהן. פה, צוות הצילום היה תלוי בלוח הזמנים של צוות הבנייה. הבמאי סבן גם ציין כי כל סצנה הייתה מיועדת להצטלם בשלב אחר של הבנייה. כפי שניתן לראות, הוא ניצל אלמנטים שונים של הבית כמו הקירות והחלונות כדי ליצור מסגרות ויזואליות שונות לסצנות החשובות שמתרחשות בתוך הבית. היבט נוסף שהוסיף לריאליזם הוא הפועלים באתר הבנייה. הפועלים האלה לא היו שחקנים אלא אנשי מקצוע אמיתיים. בהקשר הזה מעניין להזכיר את הרצף והצבע שבאמת היו שם כדי לעבוד על הבית והתבקשו להשתתף בחלק קטן מהסרט. השילוב של צוות הבנייה האמיתי מביא איתו דיאלוג אמין ואותנטי.
חשוב לציין שתסריט הסרט לא היה מוכן בתחילת הצילומים. הוא המשיך להיכתב ולהשתנות במהלך חודשי הצילום ורעיונות חדשים נוספו פעמים רבות. השינוי המשמעותי ביותר לתסריט היה מבוסס על אירוע אמת. השחקנית הראשית, נועה קולר, נכנסה להריון בשלב מוקדם של הצילומים. כשהיא הודיעה לסבן הוא מייד הכניס את זה לתסריט וכך גם יערה, הדמות הראשית, הייתה בהריון בסרט, פרט שהוסיף עוד שכבה של אותנטיות לסרט. הבמאי סבן הסביר, "אנחנו פתאום לא רק צופים בהתפתחות בבנייה של הבית אלא יש פה עוד משהו שהולך ומתפתח וצומח במקביל". מאחר שהתסריט היה בתהליכי שינוי במהלך כל ההפקה, שחקני המשנה הכירו רק את הסצנות שלהם, ולא את כל הסיפור. ורד פלדמן שמשחקת את שני, בת כיתה של יערה, אמרה שזה נתן לה הזדמנות לשחק את הדמות שלה בצורה הכי טבעית ללא השפעה חיצונית. כשהיא צפתה בסרט המלא היא הייתה מופתעת שהדמויות האחרות לא אהבו את הדמות שלה, אך היא מסבירה שאם היא הייתה יודעת שכך מסתכלים על הדמות שלה היא הייתה משנה את המשחק שלה באופן מאוד מאולץ. כמה משחקני המשנה מסכימים שהשיטה של סבן לגלות רק פרטים בודדים מתוך התמונה השלמה סייע להם לשחק באופן יותר אותנטי.
ביקורות והתקבלות

מבחינת הביקורת, הסרט התקבל באופן מאוד חיובי. אורי קליין, מבקר הסרטים של עיתון הארץ כתב על הסרט, "החיבור שמתקיים בו בין המתרחש במציאות למומצא על בסיס מציאות זו הוא מעשה יצירה קולנועי שמקורו הראשוני מעורר עניין והערכה". עם עשרות אלפי צופים, הסרט זכה להצלחה רבה בעולם הקולנוע הישראלי. ענבר שביט מוואלה כותבת, "׳בית בגליל׳ הוא אחד הסיפורים היפים של הקולנוע המקומי בשנים האחרונות". ככלל, רוב הביקורות מציינות את האותנטיות וההרגשה הביתית שהסרט נותן. אפשר להגיד שכל זוג שבנה בית ביחד יכול לראות את עצמו בדמויותיהן של יערה וגילי וזאת בעקבות המשחק האמין של קולר ורצין, הכולל הבעות פנים שאומרות הרבה, ללא צורך בדיאלוג מפורש.
גם השחקנים הראשיים זכו לשבחים רבים מהקהל ומהמבקרים. שמוליק דובדבני מ-ynet כותב, "רצין (בתפקידו הקולנועי הראשון) וקולר מעצבים […] דמויות שקשה שלא להזדהות עמן. שניהם נפלאים". ענבר שביט מוואלה כתבה, "קולר, […] מוכיחה שוב שהיא אחת השחקניות הישראליות הטובות בדורה. בסרט זה, קולר מראה את יכולת ההסתגלות שלה לתפקידים שונים. מקומדיה מוחלטת בסדרה "קופה ראשית" לקומדיה דרמטית ב"לעבור את הקיר", ב"בית בגליל" היא מייצגת צד יותר רציני שעוד לא ראינו ממנה, אך מצליחה לעשות זאת עם רגעים קומיים קטנים בתוך סיפור דרמטי.
הערות שוליים

↑  "Mapping" Asaf Saban | המודדים" אסף סבן", נבדק ב-2022-12-10
↑  ON LEAVE Trailer רגילה טריילר, נבדק ב-2022-12-18
↑  On Leave – New Europe Film Sales (באנגלית אמריקאית)
↑  Nofar Vahash, הסיפור המרתק של צילומי הסרט "בית בגליל", באתר הסיפור על צילומי "בית בגליל" מרתק כמעט כמו הסרט עצמו, ‏28 במאי 2018
1 2 3  אבנר שביט‏, משהו בלתי רגיל: "בית בגליל" הוא סרט שאתם חייבים לראות, באתר וואלה, 2 ביוני 2018
1 2   אורי קליין, "בית בגליל" הוא סרט ביכורים ישראלי מרשים, באתר הארץ, 24 במאי 2018
↑  שמוליק דובדבני, ביקורת סרט - "בית בגליל": הפתעה נעימה לקולנוע הישראלי, באתר ynet, 29 במאי 2018
קרן באסט

| --- | --- |

קרן בסט מודרנית. מימין – המערכת הצרפתית, משמאל – המערכת הגרמנית
 
 סיווג:  אירופוניים
 קבוצה:  כלי נשיפה
 מנעד
 
קרן בסט מאת היצרן יעקב פרידריך גרונדמן (1787)
פיה מיוחדת שנעשתה לקרן בסט  הנמצאת כיום במוזיאון
נעימות צלילי קרן בסט
קרן בָּסֶט (מאוית לעיתים גם באסט, באנגלית: basset horn; באיטלקית: corno di bassetto – קורנו די באסֶטו; בעברית: קרן בָּס או קרן בָּסִית) הוא כלי נשיפה אירופי מעץ ממשפחת הקלרינטים בעל לשון פשוטה. קרן בסט מורכבת מצינור היוצר זווית קהה באמצעו ומסתיים בפעמון. לקרן הבסט יש צליל נמוך יותר מהקלרינט הקלאסי ולכן היא נקראת באיטלקית "קורנו די באסֶטו" שכן באסֶטו (bassetto) פירושו באיטלקית "קול בס קטן".
היסטוריה

פרק זה טעון עריכה. אנא תרמו לוויקיפדיה . ייתכן שתמצאו פירוט בדף השיחה. הסיבה היא: תרגמת.
קרן הבסט נמצאת בשימוש מועט בימינו, למעט בנגינה ברפרטואר הקלאסי. המלחין הגרמני ריכרד שטראוס שילב אותו בתזמור של כמה מהאופרות שלו, בעיקר באלקטרה (Elektra, 1909), בה יש שתיים; אביר הוורד (Der Rosenkavalier), בה קרן בסט מנגנת לסירוגין עם קלרינט בס; או ב"האישה חסרת הצל" (Die Frau ohne Schatten).
רפרטואר קרן הבסט כולל יצירות רבות מאת מוצרט, במוזיקה קאמרית בפרט. ניתן גם לציין את הקונצ'רטות לקרן בס ולתזמורת של אלסנדרו רולה (Alessandro Rolla) ושל היינריך בקופן (Heinrich Backofen), וכן את שני הקונצ'רטינות (1833) מאת פליקס מנדלסון לקלרינט, קרן בס ותזמורת (גר').
המצאת קרן הבסט מיוחסת לאנטון ויוהאן שטדלר בסביבות 1770. הקלרינט כבר הומצא כ-70 שנה קודם לכן. חלק מקרני הבסט נשמר עם הכיתוב "ANT et MICH MAYRHOFER INVEN. & ELABOR. PASSAVII" שהתפרשה כ"הומצאה ושוכללה על ידי אנטון ומיכאל מאיירהופר בפסאו".
בתחילה, קרן הבסט הייתה מעוקלת ולה צורת מגל. לאחר מכן, היא הייתה מורכבת משני גופים ישרים המחוברים במרפק. לבסוף, צורתה הייתה כשל קלרינט מוארך, עם מקשים נוספים, בגימור פעמון מתכת, המאפשר התפזרות טובה יותר של הצליל.
קרן הבסט יכולה להיחשב כצעד הראשון בהתפתחות הקלרינט הרגיל לקראת קלרינט הבס, שהומצא בתחילת המאה ה-20. כיום, יצרנים בדרך כלל מייצרים קרני בסט מעץ הובנה, מכיוון שהוא מייצר צליל מתוק וחם יותר.[דרוש מקור]
מעט מאוד קרני בסט יוצרו והשתמשו בצרפת במחצית השנייה של המאה ה-18 בהשוואה לגרמניה ולבוהמיה. הדגמים הראשונים היו במי (E), מי במול (♭E) או רה (D).
קרני בסט מוקדמות היו מעוקלות בצורת מגל שהסתיימו בקופסה מתפתלת כדי להאריך את הצינור ומקשי אגודל נוספים כדי להגיע לצלילים הנמוכים הנוספים עד ל-C נמוך (מישל אמלינגו בצרפת); הייתה להם צורה לא מושכת ובעיקר לא מעשית. אז היו להם שני גופים ישרים המחוברים בתא זוויתי. לבסוף הגיעו לקלרינט מוארך ישר, עם קלידים נוספים, שמסתיים בפעמון מתכת (האחרון מאפשר הקרנה טובה יותר של הצליל).
קרן הבסט הייתה הקלרינט ה"לא ישר" הראשון שנהנה ממערכת הפעמונים המעוקלת. דגמים מוקדמים היו מעוקלים בצורתם ובמפתח E ,E במול או D. ואז יש דגמים ב־G ו־A. כשנשמע שליש מתחת לקלרינט ב־A, ולכן מעביר כלי ב-F שהוא המפתח שישלוט במאה ה-19, ניתן להתייחס לקרן הבס כצעד ראשון לקראת קלרינט הבס, שהומצא בסוף המאה ה-18.
בימינו, חלק מהיצרנים מחזירים עטרה ליושנה ומייצרים קרני בסט ישרות לגמרי בצבע הובנה. הצליל המגיע מהעץ יהיה חם ורך יותר, לכאורה כמו מה שחווה מוצרט.
וולפגנג אמדאוס מוצרט היה רגיש מאוד לכלי נשיפה, ובמיוחד לקלרינט. קרן הבסט גרמה לו שיגעון אמיתי. השימוש הראשון של מוצרט בקרן הבסט הוא משנת 1781. זה לסרנדה מס' 10 בסי במול (KV 361) (אנ'), המכונה "גראן פרטיטה" (Gran Partita), שהוא משתמש בשלושה עשר כלי נשיפה כולל שני קלרינטים בסי במול ושתי קרני בסט. התערובת של שני הכלים הולידה אלכימיה ומספר מסוים של צירופים רכים מאוד.
מוצרט היה משתמש בקרן בס (כמו גם בקלרינט בס) ברוב קטעי המוזיקה הקאמרית שלו לכלי נשיפה. האפותיאוזה של התשוקה שלו לכלי זה מצויה ביצירתו הסופית, הרקוויאם שלו, שנחנך על ידי צמד קרני בס.
יוהאן כריסטיאן באך הלחין את האופרה תמיסטוקלס (נובמבר 1772) שהועלתה בבכורה במנהיים; נעשה שימוש בשלישיית "קלרינטים של קורנו די באסטו" ב-D נמוך, כאשר החלק הנמוך שבהם משתמש ב-C נמוך, המקביל לקרני בס.
שמו האיטלקי של הכלי, corno di bassetto, שימש את ג'ורג' ברנרד שו כשם עט בעת כתיבת ביקורות מוזיקה.
הערות שוליים

↑  קֶרֶן בָּסִית במילון מוזיקה (תשט"ו), באתר האקדמיה ללשון העברית
| --- | --- |
בקרת זהויות :  NLI: 987007284629005171  BnF: cb122705238 (data)  GND: 4391544-9  LCCN: sh85012181  MusicBrainz: f93d6f87-6447-4d10-8bfd-08500dfcdb33  NKC: ph548927
אנפרני סיימונס

| --- | --- |

סיימונס בשנת 2019
 לידה:  8 ביוני 1999 (בן 25) אלטמונטה ספרינגס, פלורידה, ארצות הברית
 עמדה:  רכז, קלע
 גובה:  1.91 מטרים
 מספר:  1
 דראפט:  בחירה מספר 24, 2018 פורטלנד טרייל בלייזרס
 קבוצות כשחקן
 2018–:  פורטלנד טרייל בלייזרס
אנפרני טייריק סימונס (באנגלית: Anfernee Tyrik Simons; נולד ב-8 ביוני 1999) הוא כדורסלן אמריקאי המשחק בקבוצת פורטלנד טרייל בלייזרס מליגת ה-NBA, בעמדות הרכז והקלע.
בשנת 2021 השתתף בתחרות ההטבעות באולסטאר ה- NBA ואף זכה במקום הראשון.
קריירת תיכונים

סימונס, אשר נולד בעיר אלטמונטה ספרינגס שבפלורידה, נקרא על שמו של כדורסלן העבר אנפרני הארדוויי אותו אהדו הוריו. בין השנים 2013–2017 למד ב"תיכון אדג'ווטר" אשר באורלנדו, פלורידה, ובשנתו האחרונה בקבוצת הכדורסל שלו רשם ממוצעים של 23.8 נקודות, 7.2 ריבאונדים ו-4.2 אסיסטים למשחק. בשנת 2017 החל ללמוד באקדמיית הספורט הקדם-אקדמית IMG, בה למדו בעבר שחקני NBA רבים, כגון מייקל ביזלי, דווייט פאוול וג'ונתן אייזק.
בינואר 2018 ביטל סימונס את התחייבותו ללמוד באוניברסיטת לואיוויל, וכחודשיים לאחר מכן הודיע על החלטתו להירשם לדראפט ה-NBA מבלי לשחק כלל בליגת המכללות.
קריירה ב-NBA

בדראפט ה-NBA‏ 2018 נלקח סימונס בבחירה ה-24, על ידי פורטלנד טרייל בלייזרס. בכך הפך לאמריקאי הראשון מאז שנת 2005 אשר נבחר בדראפט מבלי לשחק קודם לכן בליגת המכללות או בקבוצה מקצועית. במשחק העונה הסדירה האחרון של עונת 2018/2019 פתח סיימונס לראשונה בחמישייה הפותחת, בשל היעדרם של דמיאן לילארד וסי. ג'יי. מקולום, ורשם שיאי קריירה של 37 נקודות, 7 שלשות, 9 אסיסטים ו-6 ריבאונדים ב-48 דקות משחק.
באולסטאר 2021 שהתקיים ללא קהל, אנפרני סימונס, נבחר להשתתף בתחרות ההטבעות, שהיה מקוצר בעקבות נגיף הקורונה שהתקיים במחצית של משחק האולסטאר. בסיבוב הראשון הוא התמודד נגד אובי טופין, שהיה ה-"פייבוריט" של התחרות הזו, וקסיוס סטנלי, שנבחר באותו דראפט של אובי טופין במקום ה-54.
בסיבוב הראשון אובי טופין ואנפרני סימונס עלו, ובגמר, אנפרני גבר על אובי, שההטבעה המכריעה הייתה של סימונס, במהלכה ניסה לנשק את הטבעת. בעקבות זכייה בתחרות זו אנפרני סימונס קיבל 500,000 דולר אמריקאי.
בעונת 2021/22 הוא התחיל לקבל הרבה יותר הזדמנויות לדקות משחק לאחר פציעתו של כוכב הקבוצה דמיאן לילארד ומראה פוטנציאל להיות כוכב אמיתי בליגה כאשר הוא קולע בממוצע כ-22 נקודות למשחק בנוסף לכ-5.9 אסיסטים.
סטטיסטיקות הקריירה > בעונה הסדירה של ה-NBA

| עונה | קבוצה | משחקים | חמישייה | דקות |  % מהשדה |  % משלוש |  % מהעונשין | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2018/2019 | פורטלנד | 20 | 1 | 7.1 | 0.444 | 0.345 | 0.563 | 0.7 | 0.7 | 0.1 | 0.0 | 3.8 |
| 2019/2020 | פורטלנד | 70 | 4 | 20.7 | 0.399 | 0.332 | 0.826 | 2.2 | 1.4 | 0.4 | 0.1 | 8.3 |
| 2020/2021 | פורטלנד | 64 | 0 | 17.3 | 0.419 | 0.426 | 0.807 | 2.2 | 1.4 | 0.3 | 0.1 | 7.8 |
| 2021/2022 | פורטלנד | 57 | 30 | 29.5 | 0.443 | 0.405 | 0.888 | 2.6 | 3.9 | 0.5 | 0.1 | 17.3 |
| 2022/2023 | פורטלנד | 62 | 62 | 35.0 | 0.447 | 0.377 | 0.894 | 2.6 | 4.1 | 0.7 | 0.2 | 21.1 |
| 2023/2024 | פורטלנד | 46 | 46 | 34.4 | 0.430 | 0.385 | 0.916 | 3.6 | 5.5 | 0.5 | 0.1 | 22.6 |
| קריירה | קריירה | 319 | 143 | 25.5 | 0.432 | 0.386 | 0.873 | 2.5 | 2.9 | 0.4 | 0.1 | 14.1 |
סטטיסטיקות הקריירה > בפלייאוף ה-NBA

| עונה | קבוצה | משחקים | חמישייה | דקות |  % מהשדה |  % משלוש |  % מהעונשין | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2018/2019 | פורטלנד | 5 | 0 | 2.4 | 0.000 | 0.000 | 0.800 | 0.0 | 0.0 | 0.2 | 0.0 | 0.8 |
| 2019/2020 | פורטלנד | 4 | 0 | 20.5 | 0.305 | 0.429 | 0.833 | 2.8 | 2.5 | 1.5 | 0.0 | 6.8 |
| 2020/2021 | פורטלנד | 6 | 0 | 17.8 | 0.560 | 0.611 | 0.000 | 2.7 | 0.8 | 0.3 | 0.2 | 6.5 |
| קריירה | קריירה | 15 | 0 | 13.4 | 0.379 | 0.500 | 0.818 | 1.8 | 1.0 | 0.6 | 0.1 | 4.7 |
ביאורים

↑  בשנת 2005 הוחל חוק המחייב שחקנים אמריקאים לחכות לפחות שנה מסיום התיכון ועד להרשמה לדראפט.